Miljøstiftelsen Zero i ny rapport: – Politikerne somler
Norske politikere kan nå klimamålene og samtidig tjene penger, mener miljøstiftelsen Zero i fersk rapport. Men enn så lenge uteblir tiltakene.  – Norge mangler kraft, men først og fremst mangler det politisk handlekraft til å gjøre de store grepene, sier Sigrun Gjerløw Aasland til VG.  Hun er daglig leder i miljøstiftelsen Zero, som i dag slapp sin andre rapport med status for norske klimamål, navngitt «Usannsynlig, men mulig». Rapporten kommer bare uker etter at Miljødirektoratet lanserte sin klimarapport.  I tråd med Parisavtalen har Støre-regjeringen som mål å kutte norske utslipp med 55 prosent innen 2030.  Men politikerne når ikke egne klimamål i dagens tempo, mener Zero.  – Politikerne somler, og overlater for mye til både markedet og enkeltmennesket. De tar for lite ansvar for å rulle ut eksisterende klimaløsninger vi alle vet trengs, sier Aasland.  Det begynner å haste. Krigen i Ukraina og energikrise i Europa har ført til en økt etterspørsel etter olje og gass på kort sikt.  Kostnadsvekst har også forsinket flere store klima-prosjekter den siste tiden.  Men løsningene finnes. Det trengs ikke flere utredninger, mener Aasland.  Klimakontroll  Blant Zeros tiltak ligger store utslippskutt innen industri, petroleum og transport, samt tiltak for å lette utgiftene ved overgangen til grønnere løsninger.  – Her er det relativt få politiske beslutninger som kan ha veldig stor effekt, sier Aasland.  I rapporten har Zero utarbeidet en klimakontroll, et verktøy for å illustrere hva som går bra og dårlig i norsk klimapolitikk.  På listen over det som går dårlig er:  – En stor bolk av utslippskuttene handler om elektrifisering av sokkelen. Når Equinor sier at Trollvind «dessverre ikke lønner seg», er politikerne nødt til å komme på banen:  – De kan gjøre det dyrere for Equinor å fortsette med strøm fra land slik at havvind blir billigere enn C02-avgiften. Staten må ta en større del av kostnadene i overgangsfasen, mener Aasland.  Andre problemområder er, ifølge Zero:  65 milliarder  Zero mener overgangen til det grønne skiftet kan være lønnsomt, og det allerede i 2030.  Prislappene for tiltakene de skisserer i rapporten (se faktaboks) vil være 4,2 milliarder kroner neste år, samt mellom 7 og 12 milliarder hvert år frem til 2030.  Prislappen totalt ligger på 65 milliarder norske kroner.  – Ved å innføre en elavgift i oljebransjen, kan regjeringen gå i pluss, på tvers av statsbudsjettet og oljefondet, sier Aasland.  – Det er interessante tall. På den annen side er statens inntekter fra CO₂-avgiften mer enn nok til å dekke våre tiltak, legger hun til.  Les mer: Høyeste registrerte temperaturer noensinne
Miljøstiftelsen Zero mener norske politikere ikke når egne klimamål i dagens tempo. Rapporten "Usannsynlig, men mulig" viser ifølge Zero at løsningene finnes, men at det mangler politisk handlekraft. Zero foreslår store utslippskutt innen industri, petroleum og transport, samt tiltak for overgangen til grønne løsninger. Zeros prislapp på tiltakene er 65 milliarder norske kroner samlet, frem til 2030. CO₂-avgift og elavgift i oljebransjen kan bidra til å finansiere tiltakene, mener Zero. 